kardosdrur/scandi-wiki huggingface dataset:
Brighton

Brighton er en kystby i East Sussex i det sydøstlige England med ca. 273.400 indbyggere. Byen er vokset sammen med byen Hove, og tilsammen udgør disse to byen Brighton & Hove.

Brighton er en af Englands bedst kendte bade-byer og ligger kun 80 km syd for London. Fra midten af 1700-tallet udviklede Brighton sig som kur- og bade-by og fra 1781 til et fashionabelt kursted, hvor prinsen af Wales, den senere George 4., lejlighedsvis bosatte sig. Brighton fik jernbane fra London i 1841 og har siden været et populært udflugtsmål.

Brighton har et substantielt fællesskab for lesbiske, bøsser, biseksuelle og transpersoner (LGBT), og er af nogen kendt som "Europas bøssehovedstad". Der afholdes Pride parade i august måned, hvilket tiltrækker besøgende fra hele verden.

Attraktioner 

Langs kysten findes to karakteristiske piers (moler). Brighton Pier (tidligere kendt som Palace Pier), bygget i 1899 og stadig aktiv med forlystelser, spillehaller og restauranter, samt The West Pier fra 1866 der nu efter flere brande og sammenstyrtninger er bevaret som en udbrændt ruin.

Brighton Royal Pavillon blev bygget i begyndelsen af 1800-tallet i indisk stil som residens for George 4. af John Nash, og kan nu besøges som museum.

Verdens største observationstårn, British Airways i360, er under opførsel ved The West Pier. Det bliver 162 meter højt og forventes åbnet i sommeren 2016.

Brighton Lanes er flere sammenhængende smalle gågader, der følger de originale gadeplaner fra de tidlige fiskelejer. Her findes mange uafhængige butikker, antikmarked, pubber og restauranter.

Referencer

Eksterne henvisninger 

 Brighton & Hove City Council 

 
Tour de France-byer
Leicester

Leicester er en by i Leicestershire i Midt-England med  indbyggere. Byen blev grundlagt af romerne i år 50 under navnet Ratæ Coritanorum.

Byen er kendt for University of Leicester, fodboldholdet Leicester City og rugbyklubben Leicester Tigers.

Referencer

Eksterne henvisninger 

 Leicester byråd
 Official turistside for Leicester og Leicestershire
 Leicester City Guide 

 
Enhedslige myndigheder i Midtengland
Cities i Midtengland
County towns i Storbritannien
Carlisle

Carlisle er en by i Cumbria i den nordvestlige del af England ca. 15 km fra grænsen til Skotland. Byen har  indbyggere og omkring 100.000, hvis forstæderne medtages.

Byen blev grundlagt af romerne i år 72 under navnet Luguvalium, hvilket fremgår af indskriften fra romerske skrifttavler, der fundet under udgravninger i byen og udstillet på Tullie House Museum i Carlisle.

Carlisles lokalisering som den sidste engelske by før grænsen til Skotland gjorde byen til et vigtigt militært støttepunkt i den periode, hvor de to lande var separate kongeriger. Carlisle Castle, som fortsat står rimeligt intakt, blev opført med dette formål for øje af Vilhelm Rufus i 1092, og Maria Stuart af Skotland sad fængslet her i en periode. Som følge af de jævnligt forekommende ændringer af grænsen (pga. de skotske uafhængighedskrige), har byen et vist skotsk præg.

Byen er centrum for at relativt stort lokalområde, da afstandene til andre større byer i regionen – Edinburgh, Lancaster og Newcastle-upon-Tyne – er relativt store.

Venskabsbyer 
Carlisle har to venskabsbyer:
  Flensborg, Tyskland (siden 1961)
  Słupsk, Polen (siden 1987)

Referencer

Eksterne henvisninger 

 
Distrikter i Nordvestengland
Cities i Nordvestengland
County towns i Storbritannien
Lancaster (Lancashire)

Lancaster er en by i Lancashire i det nordvestlige England med  indbyggere.

Hertugdømmet Lancaster  
Byen har huset den kongelige familie Huset Lancaster.

I ved kroningen af Georg 6. af Storbritannien og Elizabeth Bowes-Lyon i 1937 fik Lancaster status som city.

I begrundelsen hedder det, at byen har haft en lang forbindelse med kronen ("long association with the crown"), og at Lancaster er den traditionelle hovedby i Hertugdømmet Lancaster ("the county town of the King's Duchy of Lancaster").

Uddannelse 
Desuden rummer byen Lancaster University og University of Cumbria har også en del af campus i Lancaster.

Religion 
Der en katolsk domkirke i Lancaster. Den nærmeste anglikanske domkirke ligger i Blackburn.

Referencer 

 
Cities i Nordvestengland
Distrikter i Nordvestengland
Taunton

Taunton er hovedbyen (County town) i Somerset i det sydlige England. Byen har ca. 60.000 indbyggere (inkl. Staplegrove). Den er placeret på vejen fra Exeter til Bristol.

Byen er opkaldt efter floden Tone, som den ligger ved, dvs. "Town on Tone".

County towns i Storbritannien
Byer i England
Somerset
Det Jyske Kunstakademi

Det Jyske Kunstakademi, forkortet DJK er en statsanerkendt uddannelsesinstitution i Aarhus, der tilbyder en moderne videregående 5-årig kunstuddannelse. Akademiet har ca. 40 studerende.

DJK blev oprettet i 1959 som en selvstændig aktør i det danske kunstuddannelsesmiljø. I 1964 flyttede akademiet til Mejlgade 32-34. I 1969 kom DJK på finansloven og de studerende blev sikret SU. DJK nedlagde i 1999 den medieopdelte afdelingsstruktur med maleri, skulptur, grafik osv., som i det klassiske kunstakademi. DJK tilbyder i dag al undervisning til samtlige studerende i form af blandt andet tematiske workshops, studiekredse i aktuelle emner, foredrag, tekniske kurser og forskellige former for vejledning. Studieforløbet er inddelt i en 3-årig normaluddannelse og en 2-årig specialuddannelse.

Det Jyske Kunstakademi får tilskud fra Kulturministeriet og Århus Kommune.

Af tidligere studerende ved Det Jyske Kunstakademi er aktionskunstneren Lene Adler Petersen, maleren Poul Anker Bech, skulptøren Lena Søeborg, filminstruktøren Morten Lundgaard, billedkunstner Jan Danebod, musiker Lars HUG, billedkunstner Firoozeh Bazrafkan, billedkunstner Hanne Nielsen, billedkunstner Birgit Johnsen, billedkunstner Else Ploug Isaksen, billedkunstner Marianne Jørgensen, billedkunstner Kirsten Justesen, billedkunstner Lone Haugaard Madsen, billedkunstner Lars Lundehave Hansen.

Rektor for Det Jyske Kunstakademi 
 1996-2007 Billedkunstneren Jytte Høy
 2007-15 billedkunstneren Jesper Rasmussen
 2016-2022 kunsthistoriker Judith Schwarzbart
 2022- billedkunstneren Søren Taaning.

Andre akademier for billedkunstnere i Danmark er Det Kongelige Danske Kunstakademi i København og Det Fynske Kunstakademi i Odense.

Eksterne henvisninger 
 

Kunst i Aarhus
Uddannelsesinstitutioner i Danmark
Uddannelse i Aarhus
Worcester

Worcester er en by (city) og county town i Worcestershire i West Midlands i England. Worcester ligger omkring 37 km sydvest for Birmingham og 27 km nord for Gloucester og har  indbyggere.

Worcester Cathedral, der blev grundlagt i 1100-tallet, ligger med udsigt over floden Severn, som løber vest for byens centrum. Det endelige slag under den engelske borgerkrig blev kæmpet her, hvor Oliver Cromwells New Model Army slog Charles 2.s kavalerer og cementrede den engelske mellemperiode: de 11 år, hvor England og Wales var en republik.

Porcelænsfabrikanten Royal Worcester ligger i byen, og i størstedelen af sit liv boede komponisten sir Edward Elgar i  Worcester. Derudover ligger Lea & Perrins her, der producerer Worcestersovs. University of Worcester er et af landets hurtigst voksende universiteter.

Referencer

Eksterne henvisninger 

Worcester City Council 
History of the City of Worcester

 
Byer i England
Distrikter i Midtengland
Cities i Midtengland
County towns i Storbritannien
Truro

Truro () er en city og county town i Cornwall, England. Byen har  indbyggere. Personer fra Truro kan kaldes Truronians. Den voksede fra et handelscenter til en havn og vigtig by for tin-minedrift.

Det blev den sydligste city på fastlandet i Storbritannien i 1876, med etableringen af Truro stift. Blandt byens seværdigheder er Royal Cornwall Museum, Truro Cathedral (færdigbygget i 1910), Hall for Cornwall og Cornwalls landsret. Byen har ingen havn og må benytte sig af Falmouth.

Referencer

Eksterne henvisninger 

Byer i England
Cities i Sydvestengland
County towns i Storbritannien
Cornwall
Chester

Chester er en by i grevskabet Cheshire i det vestlige England, på grænsen til Wales. Byen har  indbyggere. Den blev grundlagt af romerne under navnet Deva Victrix og har mange spor efter sin romerske fortid. Under de danske invasioner af England blev byen flere gange plyndret.

I mange år var byen den vigtigste by i Vestengland, men i 1600-tallet blev denne position overtaget af Liverpool.

I dag er byen kendt for sin velbevarede bymur. Byen rummer også flere museer, heriblandt Grosvenor Museum.

Referencer

Eksterne henvisninger 

 
Cities i Nordvestengland
County towns i Storbritannien
Wolverhampton

Wolverhampton er en by og metropolitan borough. Kommunen styres af Wolverhampton City Council.

Byen ligger i West Midlands-området i England. Byen har ca. 250.000 indbyggere. Ifølge lokal tradition blev byen grundlagt i 985 af Lady Wulfruna, og fra hende fik den sit navn.

Fodboldklubben Wolverhampton Wanderers F.C. kommer fra byen.

Metropolitan boroughs i Midtengland
Cities i Midtengland
Hvidovre Kirke

På Hvidovre Kirkes tårn og over våbenhusets dør findes to malede kongekroner, der stammer fra Vesterport. Denne blev revet ned omkring 1857, hvorefter kronerne, uvist af hvilken grund, kort tid efter kom til Hvidovre.

Eksterne kilder og henvisninger 

 Hvidovre Kirke hos KortTilKirken.dk
 Hvidovre Kirke hos danmarkskirker.natmus.dk (Danmarks Kirker, Nationalmuseet)

Kirker i Hvidovre Kommune
Kirker i Helsingør Stift
Kirker i Københavns Amt
Leonhard Hutter

Leonhard Hutter (også: Hütter, hyppigt latiniseret til Hutterus), født januar 1563 i Nellingen ved Ulm i Baden-Württemberg i Sydtyskland , død 23. oktober 1616 i Wittenberg, var en tysk lutheransk teolog.

Liv 
Fra 1581 studerede han ved universiteterne i Strasbourg, Leipzig, Heidelberg og Jena.   1594 påbegyndte han teologiske forelæsninger i Jena, og 1596 blev han teologisk professor i Wittenberg.

Hans hovedværk Compendium locorum theologicorum (omtrent: 'Håndbog i teologiske grundbegreber') var vejledende for generationer af skoleelever og teologistuderende. Han behandlede indholdet af Konkordiebogen fra 1580 på en systematisk, katekismusagtig måde. Ved fyrstelig anordning blev denne 1609 gjort til standard-lærebog i tre sachsiske fyrsteskoler i Naumburg, Meißen und Grimma

Endnu i det 19. århundrede var dette værk så kendt, at Karl von Hase gav sin lærebog i dogmatik titlen Hutterus redivivus ('Den genoplivede Hutterus').

Værker 
 Compendium locorum theologicorum ex scripturis sacris et libro concordiae: latin / tysk / engelsk. Kritisk udgivet, kommenteret og forsynet med efterord og bibliografi over samtlige optryk af kompendiet ved Johann Anselm Steiger. Stuttgart-Bad Cannstatt: Frommann-Holzboog 2006 (Doctrina et pietas: Abt. 2, Varia; Bd. 3)

Litteratur 
 Grane, Leif (1997). "Den evangelisk-lutherske forsynstanke i nutidig teologisk sammenhæng" (1996). I Kristendommen i historien : udvalgte artikler 1950-1996. Institut for Kirkehistorie, Københavns Universitet : C.A. Reitzel, 1997. – 329 sider : ill. DK5=20.4. 

 Ambrosius Rhodius: PROGRAMMA, in funere Magnifici huius Academiae Rectoris, VIRI Reverendi, Clarissimi, et Excellentissimi, DN. LEONHARDI HÜTTERI, SS. Theol. Doctoris, Eiusdemque Professoris primarii ac Senirois: de umversa Christi Ecclesia egregie meriti.... – I: Henning Witte: Memoriae philosophorum, oratorum, poetarum, historicorum et philologorum nostri seculi clarissimorum renovatae decas prima (- sexta), Band 1, Königsberg [u.a.] 1674-76, S. 516–553 – Trauerrede mit Schriftenverzeichnis in Henning Wittes biographischem Sammelwerk Memoriae philosophorum, oratorum, poetarum, historicorum et philologorum – Online  vedrørende projekt CAMENA.

Se også 
 Luthersk ortodoksi, den hyppigt anvendte betegnelse for den strenge udlægning af lutherdommen fra tiden mellem Konkordieformlen (1577/1580) og pietismen i slutningen af 1600-tallet

 Johann Gerhard (1582–1637), hovedkraft i udformningen af det dogmatiske system til 1600-tallets lutherske ortodoksi.
 Jesper Rasmussen Brochmand (1585–1652), i Danmark var det Brochmand der leverede det dogmatiske system.

Eksterne henvisninger 

 Opslag i det tyske kirkeleksikon BBKL
 Til 'Editionsprojekt'  af Compendium ved Universität Hamburg

Noter 

Teologer fra Tyskland
Protestantisme
DJK

DJK har flere betydninger:
 Det Jyske Kunstakademi – uddannelsesinstitution for kunst i Århus
 Dansk Jernbane-Klub – forening for jernbane-entusiaster
 Den Jyske Kontrolcentral – privat firma for alarm-overvågning
Strandmarkskirken

Strandmarkskirken er en kirke i Strandmarks Sogn i Hvidovre Kommune.

Historie 

Efter 2. verdenskrig, i 1948, voksede befolkningstallet i Hvidovre Kommune drastisk. Strandmarks Sogn blev udskilt fra Hvidovre Sogn med en simpel træbygning som kirke, der blev indviet d. 30. januar 1949. Træbygningen havde tidligeret været opført i Dragør som kirke i lejren for tyske flygtninge. Regulering af varmen foregik vha. to kakkelovne om vinteren, og om sommeren var man ofte nødt til at åbne vinduerne på grund af varmen.

Befolkningstallet voksede dog stadig støt, og allerede i 1965 var trækirken for lille og der blev opført en ny kirke på samme sted. Den gamle trækirke blev efter indvielsen af den nye kirke savet i tre stykker og fragtet til en anden placering i Hvidovre, hvor den blev brugt som spejderhytte.

Strandmarkskirken blev benyttet som locations i filmen Italiensk for begyndere.

Kirkebygningen 
Kirken er opført ved KABs arkitektkontor. Bygningens østside er et stort vinduesparti. På nordsiden står et klokketårn, og mod syd ligger en bygning med menighedslokaler og lignende.

I 2002 udbyggedes kirken igen med nye kontorer og et mødelokale.

Inventar 
Kirkens inventar er meget enkelt. Som i så mange moderne kirker er prædikestol og døbefont muret. Fonten har et glasfad (Holmegård).

Orglet er af brødrene Bruhn. Det er fra 1968 og har 18 stemmer fordelt på 2 manualer og pedal.

De tre klokker i det kampanilelignende tårn er fra Petit og Frizen.

Referencer

Eksterne kilder og henvisninger 

 De danske Kirker, redigeret af Erik Horskjær. Bind 1, Storkøbenhavn. G.E.C. Gads Forlag, 1969-1971. 
 Strandmarkskirken hos KortTilKirken.dk

Kirker i Hvidovre Kommune
Kirker i Københavns Amt
Kirker i Helsingør Stift
Risbjerg Kirke

Risbjerg Kirke blev indviet i 1959 og afløste en midlertidig kirke fra 1952 indrettet i et tidligere missionshus (den blev overtaget af Baptistkirken Broholmkirken).

Risbjerg Kirke er tegnet af arkitekterne Helge Schønnemann, Chr. Brandi og Rolf Graae og opført i røde teglsten. En sognegård er bygget i 1997. Kirkens lysekroner, dåbsfad og dåbskande er af Helga og Bent Exner og er fra kirkens første år. Et Marcussen-orgel fra 1959 blev i 2006 afløst af et nyt bygget af P.G. Andersen og Bruhn.

Eksterne kilder og henvisninger 

 Oplev Hvidovre – Risbjerg Kirke 
 kirkehistorie.dk – Risbjerg Kirke

 Risbjerg Kirke hos KortTilKirken.dk

Kirker i Hvidovre Kommune
Kirker i Helsingør Stift
Kirker i Københavns Amt
Rødovre Kirke

Rødovre Kirke er fra 1664 og er således bygget efter reformationen. Den tilskrives ofte bygmesteren Albertus Mathiesen.

Rødovre Kirke er den ældste bygning i Rødovre Kommune. Dette er ikke ensbetydende med, at alle dele af denne historiske bygning stammer fra samme fjerne fortid. Som det er tilfældet med de fleste gamle bygninger, har forskellige epoker sat deres præg på helhedsindtrykket.

Men hovedindtrykket kan for Rødovre kirkes vedkommende alligevel ret nøje tidsfæstes til 1664 og kong Frederik 3.s arkitekt Albertus Mathiesen, der på kongeligt initiativ og delvis også på majestætens regning skabte den bygning, der ses i dag.

De gamle kampesten 
Det var ikke en ny kirke til et nyt sogn, Albert Mathiesen skulle udføre, og selv baggrunden for det nye bygningsværk var da også lidt trist. Under den hårde krig med Sverige havde broderfolkets tropper ødelagt den middelalderlige teglstenskirke, hvis fundament det blev arkitektens opgave at genbruge. Betragter man altså kirken i fodhøjde, kan det lade sig gøre at føre den tilbage til 1200-tallet. Herom vidner de gamle kampesten, der hist og her bryder murfladen.

Galleri

Eksterne kilder og henvisninger 

 Rødovre Kirke hos KortTilKirken.dk
 Rødovre Kirke hos danmarkskirker.natmus.dk (Danmarks Kirker, Nationalmuseet)

Kirker i Rødovre Kommune
Kirker i Helsingør Stift
Kirker i Københavns Amt
Nome (Egypten)

En nome (græsk Νομός, nomos, oldegyptisk Sepat) var en administrativ provins i det gamle Egypten.

Det gamle Egypten 

Før Egyptens samling var nomerne selvstændige bystater.

Da Egypten var blevet samlet, havde hver nome foruden et navn også et nummer. Ikke bare nomesystemet, men de enkelte nomers grænser og nummer holdt sig stort set uændret i mere end 3000 år. 

Nogle, som Xois i deltaet eller Khent i Øvre Egypten, dukker først op på Palermostenen, som er fra det femte dynasti. Nogle få, som Bubastis, kendes først fra indskrifter fra det Nye Rige.

Nedre Egypten, dvs, deltaet fra det Gamle Riges hovedstad Memphis til Middelhavet, udgjorde 20 nomer. Den første lå rundt om Memphis, hvor nu Kairo ligger. De lave numre lå mod vest, de høje mod øst. Således lå Alexandria i den tredje nome, Bubastis i den attende.

Øvre Egypten var delt i 22 nomer. Her ligger det fugtbare og beboede land som en smal strimmel på hver side af Nilen. Nomerne ligger som perler på en snor nummereret fra syd til nord. Første nome havde Elefantine som hovedby. Den ligger ved første katarakt, det vil sige så langt mod syd, som man kan sejle ad Nilen fra Middelhavet, Egyptens naturlige grænse. Her ligger Aswan i dag. Nekhen lå i tredje nome, Waset (Theben på græsk) i fjerde, Amarna i fjortende, Meidum i enogtyvende.

En liste over nomer med hovedstæder findes på den engelske Wikipedia. Link findes i boksen til venstre.

Nomarken 

Hver nome blev regeret af en nomark. Når centralmagten var stærk, var nomarken en guvernør udnævnt af farao, men når centralmagten blev svækket, blev nomerne ofte til arvelige fyrstedømmer. Stridigheder mellem de enkelte nomer var almindelige f.eks. under første mellemtid, hvor centralmagten var helt i opløsning.

Afskaffelse 

Nomerne blev afskaffet sent i den romerske kejsertid. I 307 e.v.t. blev de erstattet af mindre enheder kaldet pagi.

Egypten i antikken
Egyptens historie
Egyptens politik
Provinser
Berlinerklæringen

Berlinerklæringen, dokument, som det tyske EU-formandskab har formuleret i anledning af 50-året for Rom-traktatens vedtagelse. Erklæringen blev underskrevet 25. marts 2007 af den tyske kansler Angela Merkel, Europaparlamentets formand Hans-Gert Pöttering og Europa-Kommissionens formand José Manuel Barroso. De tre skrev under på vegne af de 27 medlemslande. Juridisk er der tale om en uforpligtende hensigtserklæring.

Indhold 
Erklæringen, der er en symbolsk skitsering af den fremtidige politiske agenda for EU, består af fire afsnit. I erklæringen fastslås de fælles værdier i EU, ligesom det nævntes hvilke områder, der bør være i særligt fokus i de kommende 50 år.

Indledningvist nævnes foreningen af Europa som en historisk succes, mens der er i afsnittene er fokus på henholdsvis samspillet mellem EU og medlemslandene, de grænseoverskridende udfordringer som EU og medlemslandene står overfor: terrorisme, organiseret kriminalitet og illegal immigration, samt vigtigheden af at skabe et nyt fælles grundlag for EU inden næste valg til Europa-Parlamentet, der finder sted i 2009. Den noget vage formulering tolkes af flere som at man skal sigte mod en ny institutionel struktur som erstatning for den faldne forfatningstraktat.

Kritik 

Berlinerklæringen er blevet kritiseret for at mangle kant og fast engagement og for ikke at nævne de konkrete problemer, som EU befinder sig i efter forfatningstraktatens skibbrud. Pave Benedikt 16. har kritiseret erklæringen for ikke at nævne, at kristendommen bør være et væsentligt element i opbygning af en fælles europæisk identitet.

I Folketinget har Enhedslisten kritiseret erklæringen for at ville indføre forfatningstraktaten ad bagdøren, mens Det Radikale Venstre har kaldt teksten for slap.

Eksterne henvisninger 
 Om Berlinerklæringen på Europa-Kommissionens danske hjemmeside

EU
Etableret i 2007
Vor Frelsers Kirke

Vor Frelsers Kirke har flere betydninger:

 Vor Frelsers Kirke (Assens Kommune) – en kirke i Assens Kommune
 Vor Frelsers Kirke (Esbjerg Kommune) – en kirke i Esbjerg Kommune
 Vor Frelsers Kirke (Frederikshavn Kommune) – en kirke i Frederikshavn Kommune
 Vor Frelsers Kirke (Horsens) – en kirke i Horsens
 Vor Frelsers Kirke (København) – en kirke i København
 Vor Frelsers Kirke (Odense Kommune) – en kirke i Odense Kommune
 Vor Frelsers Kirke (Vejle Kommune) – en kirke i Vejle Kommune
 Vor Frelsers Kirke (Aalborg Kommune) – en kirke i Aalborg Kommune
 Andet navn for Oslo Domkirke i Oslo, Norge

Se også
 Vor Frelser Kirke (Nuuk) – en kirke i Nuuk, Grønland
 Vor Frelser Kirke (Qaqortoq) - en kirke i Qaqortoq, Grønland
Sinear

Sinear ( ) eller Shinar er en bred betegnelse for området, der svarer til Mesopotamien, og som findes otte steder i Bibelen (Det Gamle Testamente). I Første Mosebog omtales landet i forbindelse med Nimrods kongedømme omkring byerne Babel, Uruk, Akkad og Calneh i landet Sinear. I kapitlet efter omtales landet som det sted, hvor menneskeheden ville bygge Babelstårnet, og hvor Gud forvirrede sprogene for at forhindre dem i det.

Her var det i følge bibelen stedet hvor den første civilisation opstod efter syndfloden. Der var også kun et sprog lige efter syndfloden.

Landet Sinear var første sted hvor Noa og hans familie efter syndfloden slog sig ned. "Da de brød op mod øst, stødte de på en dal i landet Sinear, hvor de slog sig ned".

Det var også her den berømte Nimrod havde sit rige. "Udgangspunkt for hans kongedømme var Babylon, Erek, Akkad og Kalne i landet Sinear."

I samme kapitel ser vi hvordan menneskerne begyndte at bygge Babelstårnet, i byen Babel (Babylon). Ordet ligner det hebraiske ord for „forvirring”

Da de var gået i gang med at bygge tårnet, "forvirrede gud menneskene ved at give dem forskellige sprog, og som følge deraf spredtes de ud over hele jorden."

Abrahams vandring startede også i hans fødeby Ur, gik igennem byerne i Sinear og så ned igennem Kana'an for at ende i Egypten.

Referencer

Bibelske steder
Hebraiske ord og vendinger
Edom

Edom (herbraisk אֱדוֹם ʾĔḏôm "rød") var et kongerige i Mellemøsten, der eksisterede i det sidste årtusinde f.Kr. Kongeriget gik til grunde i år 126 f.Kr. Nationens navn på assyrisk var Udumi og på latin: Idumæa.

Landet havde over tid stærkt varierende grænser, men lå i Negevørkenen]] og i Arabalavningen i det nuværende sydlige Israel langs Jordans grænse ned mod Akababugten. Edom var også betegnelsen på det semitisk talende folkeslag, der boede i landet. Nationen Edom kan spores at have eksisteret helt tilbage til det 8. århundrede f.Kr. eller 9. århundrede f.Kr., og Bibelen daterer det endnu længere tilbage. Nyere arkæologiske udgravninger tyder på at nationen allerede fandtes i det 11. århundrede f.Kr., men emnet er kontroversielt. Edom ophørte med at eksistere under den jødisk-romerske krig. Indbyggerne blev senere assimileret med andre folkeslag i regionen.

Landet var hovedsageligt bestående af rød sandsten, som kan være en af grundende til navnet. En anden grund kunne være at navnet gives til Esau efter han har solgt sin førstefødselsret for en rød portion linser.

Profetien om Edoms fald er nedskrevet i Ezekiels Bog kap. 35.

Eksterne henvisninger 

Bibelske steder